iPhone-bande tjente millioner
Københavns politi har siktet tre menn for salg av falske iPhones. Det melder Computerworld Danmark. De tre skal, ifølge politiet, ha solgt kopier av Apples populære telefoner til intetanende kunder. Verdien på de falske telefonene skal ha vært opp mot 1,3 millioner danske kroner. Atpåtil skal danskene ha sneket seg unna momsinnbetalinger for 4,9 millioner.Ifølge sjefen for Københavns-politiets avdeling for økonomisk kriminalitet, Henning Schmidt, skal de tre siktede i saken ha blitt varetektsfengslet i midten av juni. Han som skal være hovedmannen sitter fortsatt inne, mens de to andre slapp ut etter to uker. Saken går for lukkede dører. - Hovedmannen er fengslet inntil mandag den 26. august, hvor vi vil begjære ham ytterligere varetektsfengslet, sier Henning Schmidt til Computerworld.dk.Salget skal ha foregått via nettbutikker og små mobiltelefonbutikker i København. - Folk tror jo rent faktisk at de har kjøpt en ekte iPhone, og så viser det seg å være et billig kopiprodukt, sier Schmidt. De tre siktede i saken nekter straffeskyld.For de som måtte være mer interessert i en ekte iPhone, forventes det at Apple presenterer en ny modell, eller kanskje to, tirsdag den 10. september. Harnakkede rykter sier at den svindelverdige telefonen skal komme i en vanlig og en billig utgave. Pluss at den skal komme i champagne- eller gullfarge. Enkelte kilder sier også at den nye telefonen vil få fingeravtrykkleser. Hvis ikke, finnes det sikkert en app for det.
Dansker kjøpte billige kopier som ekte vare.